मुझे सबसे पहले हतप्रभ किया था, अमित शाह ने। विरोधियों के जमावड़े की खिल्ली उड़ाते हुए उन्होंने बड़ी अजीब उपमा दी। कहा कि जब बाढ़ आती है तो जान बचाने के लिए कुत्ते, बिल्ली, चूहे सब प्राणी एक जगह इकट्ठे हो जाते हैं। यह कहते समय वे अपने नेता और देश के प्रधान मन्त्री को ‘प्राकृतिक आपदा’ घोषित कर बैठे। यह भी भूल बैठे कि बाढ़ तो सब-कुछ ध्वस्त कर देती है। विनाश कर देती है। जान-माल की हानि होती है। निश्चय ही अमित शाह ने ऐसा तो नहीं ही कहना चाहा होगा। लेकिन वे मोदी को प्राकृतिक आपदा ही कह गए। वह भी गर्वपूर्वक।